stanford-oval/wikipedia huggingface dataset:
HMS Colossus (R15)
Palvelus > Brittiläinen Tyynenmeren laivasto

Sydneyssä 11. lentotukialusviirikkö liitettiin Brittiläiseen Tyynenmeren laivastoon, jossa se aloitti koulutuksen sekä valmistautumisen taisteluun japanilaisia vastaan. Osaston tehtävänä oli vapauttaa raskaammat lentotukialukset Japanin pääsaarille tehtävään hyökkäykseen. Hiroshimaan ja Nagasakiin pudotetut ydinpommit eivät vaikuttaneet aluksen valmistautumiseen tai suoritettaviin tehtäviin. Alus lähti 13. elokuuta Vengeancen kanssa Manukseen operaatioalueelle. Alkumatkasta se sai kuitenkin käskyn palata Sydneyyn, jossa aluksella annettiin 15. elokuuta kello 9.00 virallinen ilmoitus sodan päättymisestä. Samana iltapäivänä alus lähti uudelleen matkaan Manukseen.
Alus ankkuroitui 20. elokuuta Manuksessa ja aloitti ampumatarvikkeiden, elintarvikkeiden ja polttoaineen täydentämisen. Vielä samana iltana alus lähti Task Force 111.3:n (TF111.3) kanssa pisteeseen 25°02′N, 122°20′E Formosan edustalle. TF111.3:n kuuluivat Colossuksen lisäksi lentotukialukset Venerable ja HMS Indomitable, risteilijät HMS Argonaut, HMS Belfast ja HMS Bermuda sekä hävittäjät HMAS Quiberon ja HMS Tumult. Osaston tehtävänä oli ilmatilaa valvomalla varmistaa rauhanehtojen täyttäminen.
Alus määrättiin 11. syyskuuta siirtymään pohjoiseen Shanghain sataman edustalle. Alukselta siirrettiin sotavankien vapauttamisosastoja maihin yhdeksällä Fairey Barracudalla. Alus partio kuusi päivää rannikon edustalla valvomassa ilmasta tapahtumia. Se ankkuroitui 18. syyskuuta Jangtse-joen suulle, kunnes se sai 24. syyskuuta käskyn purjehtia Koreaan ja saapui Inchoniin 26. syyskuuta. Satama oli tupaten täynnä Yhdysvaltain merivoimien hävittäjiä ja huoltoaluksia. Satamassa oli lisäksi kaksi Japanin laivaston hävittäjää sekä partioalus. Aluksen ankkuroiduttua siihen nousi 350 vapautettua brittiläistä ja australialaista sotavankia, jotka olivat helmikuussa 1942 joutuneet vangeiksi Singaporen kukistuessa.
Seuraavana päivänä alus lähti Filippiineille ja saapui 4. lokakuuta Manilanlahteen, missä aluksella olleet matkustajat siirrettiin HMS Formidablelle ja saattuetukialus HMS Speakerille, jotka olivat lähdössä Sydneyyn. Japanilaisten antautuminen alueella aiheutti pitkään sotavankeina olleiden henkilöiden siirtotarpeen. Monet vankeina olleista olivat heikossa kunnossa, joten siirto oli tehtävä nopeasti. Colossuksella oli edelleen lentolaivueet kannellaan, joten sillä ei ollut suuria tiloja kuljetuksen järjestämiseen, mutta siitä huolimatta alukselle siirrettiin kuljetettavaksi Hongkongiin 174 entistä sotavankia ja internoitua siviiliä joukossa naisia ja lapsia. Alus saapui 7. lokakuuta Hongkongiin, jossa matkustajat siirtyivät maihin.
Ranskan laivastolle

Paluun jälkeisinä viikkoina alukselta siirrettiin runsaasti miehiä maihin, ja aluksen miehistön määrää vähennettiin. Poistuneiden tilalle tuli Ranskan laivaston merimiehiä, jotka olivat 2. elokuuta saapuneet satamaan taistelulaiva Richelieulla. Loput Kuninkaallisen laivaston miehet poistuivat alukselta 5. elokuuta maissa oleviin varuskuntiin, ja alus poistettiin palveluksesta.
Seuraavana päivänä pääministeri Clement Attlee, ensimmäinen merilordi amiraali Sir John Cunningham, Portsmouthin tukikohdan komentaja amiraali Sir Geoffrey Layton, Ranskan puolustusministeri André Maroselli, Ranskan laivaston esikuntapäällikkö vara-amiraali André Lemonnier suorittivat aluksen virallisen siirron Ranskan laivastolle sen kannella.
Kuningas Yrjö VI hyväksyi helmikuussa 1947 Ranskan esityksen aluksen nimen muuttamisesta Arromanchesiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Maritimequest HMS Colossus kuvagalleria (englanniksi)
Lentotukialus Arromanches (ranskaksi)
Colossus-luokan lentotukialukset
HMS Colossus Greenockissa
HMS Colossuksen hangaari varustettuna sotavankien kuljetukseen.
Haykel Achouri

| Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Maa:   Tunisia> Miesten kreikkalais-roomalainen paini. |
| --- | --- | --- | --- |
|  Kultaa | Tunis 2008 | 84 kg |  |
|  Kultaa | Casablanca 2009 | 84 kg |  |
|  Kultaa | Dakar 2011 | 84 kg |  |
|  Kultaa | Marrakech 2012 | 84 kg |  |
| Arabian mestaruuskilpailut  | Arabian mestaruuskilpailut  | Arabian mestaruuskilpailut  |  |
|  Kultaa | Doha 2010 | 84 kg |  |
| Arabian kilpailut  | Arabian kilpailut  | Arabian kilpailut  |  |
|  Pronssia | Doha 2011 | 84 kg |  |
Miesten vapaapaini
| AM-kilpailut  | AM-kilpailut  | AM-kilpailut  |  |
|  Pronssia | Casablanca 2009 | 84 kg |  |
Haykel Achouri (s. 29. elokuuta 1984) on tunisialainen kreikkalais-roomalaisen tyylin painija, joka on nelinkertainen Afrikan-mestari ja voitti myös kultaa Arabian mestaruuskisoissa 2010. Hän voitti loppuottelussa algerialaisen Messaoud Zeghdanen. Achouri oli kilpailemassa myös 2008 kesäolympialaisissa, jossa hän sijoittui sijalle 20. Achouri on kilpaillut myös kahdesti painin maailmanmestaruuskisoissa, joista paras sijoitus on kuudestoista vuodelta 2011.
Hausjärven kotiseutumuseo

| Hausjärven kotiseutumuseo |
| --- | --- |

Tyyppi:  Kotiseutumuseo, paikallismuseo 
Osoite:  Alitie 11, 12210 Hausjärvi  
Sijainti:  Hausjärvi 
Perustettu:  1949  
Ylläpitäjä:  Hausjärvi-seura
Kotisivut:  hausjarviseura.fi/kotiseutumus... 
Koordinaatit:  60°46′34″N, 24°55′59″E
 fiHausjärven kotiseutumuseo 
   
Hausjärven kotiseutumuseo on vanhin Kanta-Hämeen kotiseutumuseoista. Se on perustettu vuonna 1949 ja avattu yleisölle 1950. Vuonna 1948 perustettu Hausjärven kotiseutuyhdistys sai vuonna 1853 rakennetun viljamakasiinin käyttöönsä ja kyläasiamiesten avulla esineitä kerättiin eri puolilta pitäjää. Museosuunnitelman laati Kustaa Vilkuna. Vuonna 1988 museo siirtyi Hausjärven kunnan omistukseen. Kotiseutumuseo sijaitsee Hausjärven kirkonkylällä keskiaikaisperäisen Vanhan Hämeentien varrella Hausjärven puukirkon vieressä. Tien toisella puolella on Hausjärvi-Seuran Kotiseututalo Koskela. Museon ylläpidosta ja esittelystä vastaa edelleen Hausjärvi-Seura.
Aiheesta muualla

Hausjärvi-seura ry Kotiseutumuseo
Hatra

| Hatra (الحضر) |
| --- | --- |
 Hatra
 Koordinaatit: 35°35′17″N, 42°43′6″E 
Valtio:  Irak
Maakunta:  Ninive
Infobox OKVirheellinen NIMI-arvo: 
Hatran raunioita
Hatra (arab. الحضر‎, al-Ḥaḍr) on muinainen raunioitunut kaupunki, jossa eli parhaimmillaan 50 000 – 60 000 asukasta, Niniven maakunnassa, Irakissa. Hatra on osa Unescon maailmanperintöluetteloa.
Historia

Hatra sijaitsee pienessä notkossa Eufratin ja Tigrisin välisellä puoliaavikolla. Tämän linnoitetun kaupungin perustamisajasta ei ole varmuutta. 200-luvulla eaa. pienestä assyrialaisesta kylästä kehittyi linnoituskaupunki ja kauppakeskus ja seuraavalla vuosisadalla se oli jo kukoistava pysähdyspaikka kuuluisalla silkkitiellä. Kaupungista tuli pääkaupunki Araban eli Hatran kuningaskunnalle, joka oli parthilaisten vaikutusvallassa ollut puolittain itsenäinen valtio. Hallitsijoiden käyttämä kirjakieli oli aramea.
Hatra oli vahvasti linnoitettu ja roomalaiset keisarit yrittivät kahteen otteeseen valloittaa sitä. Trajanus epäonnistui valtausyrityksessään vuonna 116 ja Septimus Severus vuonna 198. On kuitenkin olemassa todisteita, että Hatra oli myöhemmin Rooman liittolainen. Tämä tapahtui luultavasti Gordianus III:n aikana 230-luvun lopulla.
Hatraa hallitsi ensimmäisellä ja toisella vuosisadalla arabialaisten prinssien dynastia. Kaupunki kehittyi uskonnolliseksi keskukseksi ja tunnettiin lukuisten temppeleiden takia myös nimellä Beit Elaha eli Jumalan talo. Sassanidit  valtasivat Hatran noin vuonna 240 tai 241 joko Ardašir I:n tai Sapor I:n aikana. Tällöin kaupunki hävitettiin.
Rauniot

Saksalaisten johdolla Hatrassa on tehty kaivauksia 1900-luvun alusta saakka. Irakilaiset aloittivat omat kaivaukset 1950-luvulla. Hatra oli persialaiseen tapaan  ympyrän muotoon rakennettu kaupunki. Sitä  ympäröi kaksi muuria, joiden välissä oli syvä oja. Ulompi muuri oli maavalli ja sisempi rakennettu kivestä, ja siinä oli neljä porttia. Ulompi muuri on pituudeltaan 8 kilometriä ja sisempi 6 kilometriä.
Keskellä kaupunkia on temppelikeskittymä, joka on myös ympäröity muurilla. Merkittävimmät rakennukset ovat Šamašin temppeli ja Šahiron pyhäkkö. Tämä kaupungin keskus on suorakulmainen ja läpimitaltaan kaksi kilometriä. Pyhäköillä oli  sekä uskonnollinen että kaupallinen tehtävä.
Raunioiden tuhoaminen

7. maaliskuuta 2015 kerrottiin ääri-islamistisen Isis-järjestön tuhonneen Hatran raunioita. Tuhojen laajuutta ei tiedetä. Isis pitää islamia edeltävää kulttuuriperintöä epäjumalanpalvontana. Isis tuhosi aiemmin samalla viikolla Nimrudin rauniokaupunkia.
Aiheesta muualla

Wikimedia Commonsissa on kuvia tai muita tiedostoja aiheesta .
Hatra Unescon sivuilla (englanniksi) (ranskaksi)
Hatran pohjapiirros.
Heinäpaali

Muovitettuja pyöröpaaleja
Pyöröpaali
Suurkanttipaali
Vasta paalattu pienkanttipaali
Heinäpaali on heinästä kuljetusta ja varastointia varten tiiviiksi puristettu ja naruilla tai muulla sidosmateriaalilla yhteen sidottu paali. Paalin tekemistä kutsutaan paalaamiseksi ja tähän käytettyä konetta paalaimeksi. Heinä paalataan, jotta se voitaisiin säilyttää rehuksi ja siirtää ja varastoida helpommin.
Aikaisemmin paalit tavallisesti olivat neliskanttisia pienkanttipaaleja, joita oli mahdollista koota kärryihin ja siirrellä käsin tai hangolla. Nykyisin ovat yleistyneet suurikokoiset, muodoltaan rullamaiset pyöröpaalit ja suurikokoiset, neliskanttiset suurkanttipaalit, joiden kumpienkin siirtely onnistuu vain traktorikuormaajalla. Pyöröpaaleja on alettu myös kääriä muoviin säilyvyyden parantamiseksi.  Säilörehua tehtäessä heinään lisätään myös rehunsäilöntäliuosta.
Olkipaali

Heinän ohella voidaan paalata pien- tai suurkanttipaaleiksi tai pyöröpaaleiksi myös olkea, jota voidaan käyttää esim. karjan tai hevosten kuivikkeena tai energianlähteenä. Tämän lisäksi olkipaaleja voidaan käyttää myös rakennusaineena olkipaalirakentamisessa ja esteinä esim. auto- ja hevoskilpailuissa tai laskettelurinteissä. Hyvälaatuisesta oljesta paalattuja olkipaaleja voidaan käyttää myös hevosten tai ponien ravinnoksi.
Säilörehupaali

Käärityiksi pyörö- ja suurkanttipaaleiksi voidaan paalata myös tuoreemmasta ruohosta tehtävää säilörehua, johon säilyvyyden parantamiseksi lisätään happopitoista rehunsäilöntäliuosta.
Wikimedia Commonsissa on kuvia tai muita tiedostoja aiheesta .
Hayet Rouini

| Mitalit> Maa:   Tunisia.Naisten judo.Afrikan-mestaruuskilpailut  | Mitalit> Maa:   Tunisia.Naisten judo.Afrikan-mestaruuskilpailut  | Mitalit> Maa:   Tunisia.Naisten judo.Afrikan-mestaruuskilpailut  | Maa:   Tunisia> Naisten judo. |
| --- | --- | --- | --- |
|  Kultaa | Alger 2000 | alle 48 kg |  |
|  Kultaa | Kairo 2002 | alle 52 kg |  |
|  Pronssia | Tunis 2004 | alle 52 kg |  |
| Maailmancup  | Maailmancup  | Maailmancup  |  |
|  Pronssia | Minsk 2000 | alle 52 kg |  |
| Afrikan kisat  | Afrikan kisat  | Afrikan kisat  |  |
|  Kultaa | Johannesburg 1999 | alle 48 kg |  |
Hayet Rouini (s. 10. elokuuta 1981) on tunisialainen judoka, joka on voittanut kaksi kertaa Afrikan-mestaruuden vuosina 2000 ja 2002. Hän saavutti myös pronssimitalin vuoden 2000 maailmancupissa.
Hallein

| Hallein |
| --- | --- |
 Näkymä Halleiniin Barmstoalta.
 vaakuna
 Hallein
 Koordinaatit: 47°40′59″N, 13°5′49″E 
Valtio:  Itävalta
Osavaltio:  Salzburg
Piirikunta:  Hallein
Hallinto:  
 – Pormestari:  Christian Stöckl
Pinta-ala:  
 – Kokonaispinta-ala:  26.98 km²
Korkeus:  447 m
Väkiluku (31.12.2008):  19 473
 – Väestötiheys:  722 as./km²
Aikavyöhyke:  UTC+1
 – Kesäaika:  UTC+2
Postinumero:  5400
 
 www.hallein.gv.at 
Infobox OKVirheellinen NIMI-arvo: 
Hallein on kaupunki Itävallassa, Salzburgin osavaltion Halleinin piirikunnassa (saks. Bezirk).  Kaupunki on piirikuntansa pääkaupunki. Asukkaita kunnassa on 19 473 (31.12.2008) ja väestötiheys on 722 as./km². Pinta-alaa Halleinilla on 26,98 neliökilometriä.
Halleinissa on viisi Volkschulea (kansakoulu), kolme Hauptschulea ja viisi Höhere Schulenia.
Maantiede

Hallein on Halleinin piirikunnan (myös Tennengaus) pääkaupunki (saks. Bezirkshauptstadt). Kaupunki on väkiluvultaan Salzburgin osavaltion toiseksi suurin kaupunki ja koko Itävallan 26. suurin kunta toukokuussa 2001. Pinta-alaa Halleinilla on 26,89 neliökilometriä.
Halleinin Itävallan puolella sijaitsevat naapurikunnat ovat Bad Vigaun, Adnet, Puch, Kuchl ja Oberalm. Lännessä kaupunki rajoittuu Saksaan kuuluvaan Baijerin osavaltioon, jossa naapurikuntina ovat Grödig ja Anif.
Halleinista on matkaa noin 15 kilometriä osavaltion pääkaupunkiin, Salzburgiin. Hallein sijaitsee Salzachin laaksossa (saks. Salzachtal) Salzach-joen varrella. Halleinin korkein kohta on Zinkenkopf-vuori, jolla on korkeutta 1 312 metriä. Vuori sijaitsee kaupungin lounaisosassa. Matalin kohta on puolestaan 434-metrinen Rifer Spitz, joka sijaitsee Halleinin pohjoisosassa.
Väkiluvun kehitys

Halleinin väkiluvun kehitys vuodesta 1869 vuoteen 2008:
| Vuosi | Väkiluku | Vuosi | Väkiluku |
| --- | --- | --- | --- |
| 1869 | 5 430 | 1951 | 13 290 |
| 1880 | 5 660 | 1961 | 13 329 |
| 1890 | 6 167 | 1971 | 14 658 |
| 1900 | 7 557 | 1981 | 15 377 |
| 1910 | 8 190 | 1991 | 17 271 |
| 1923 | 8 381 | 2001 | 18 399 |
| 1934 | 9 125 | 2008 | 19 340 |
| 1939 | 9 895 |  |  |
Tunnettuja asukkaita

Jakob Adlhart (1898–1985), kuvanveistäjä
Max Domenig (1886–1952), kuvanveistäjä
Gottfried Bär (s. 1952), entinen pöytätennispelaaja
Herbert Fux (1927–2007), poliitikko
Franz Xaver Gruber (1787–1863), säveltäjä
Herbert Ilsanker (s. 1967), entinen jalkapalloilija
Johann Georg Mohr (n. 1656–1726), kuvanveistäjä
Agnes Primocic (1905–2007), poliitikko
Otto Strohmayr, (1900–1945), arkkitehti
Judith Wiesner (s. 1966), entinen tenniksen pelaaja
Daniel Kastner (s. 1981), jalkapalloilija
Aiheesta muualla

Kuvia tai muita tiedostoja aiheesta Hallein Wikimedia Commonsissa
Virallinen kotisivu (saksaksi)
Halleinin sijainti Halleinin piirikunnassa.
Näkymä Salzachin laaksossa sijaitsevaan Halleiniin. Taustalla Untersberg-vuori.
Jouluyö, juhlayö -laulun säveltäjän, Franz Xaver Gruberin museo Halleinissa.
Heinz Brandt

Heinz Brandt siviilipukuisen Wernher von Braunin vasemmalla puolella.
Heinz Brandt (11. maaliskuuta 1907 Charlottenburg – 21. heinäkuuta 1944 Rastenburg) oli saksalainen kenraalimajuri ja yksi niistä neljästä henkilöstä, jotka kuolivat niin sanotun heinäkuun 20. päivän salaliiton Adolf Hitleriä vastaan vuonna 1944 tekemässä salamurhayrityksessä.
Elämä

Heinz Brandt oli syntynyt Charlottenburgissa lähellä Berliiniä vuonna 1907. Hän liittyi Reichswehrin kadettikouluun vuonna 1925. Hänestä tuli luutnantti vuonna 1928. Brandt oli taitava ratsastaja ja voitti Berliinin olympialaisissa 1936 esteratsastuksesta olympiakultaa.
Toisen maailmansodan aikana Brandt liittyi OKW:hen eli Wehrmachtin pääesikuntaan. OKW toimi toisessa maailmansodassa Saksan asevoimien ylimpänä johtona. OKW:n johtajana oli Wilhelm Keitel.
Brandt haavoittui vakavasti heinäkuun 20. päivän salaliiton pommiattentaatissa, jonka tarkoituksena oli salamurhata Adolf Hitler. Claus von Stauffenbergin asettama pommi räjähti aivan Brandtin jalkojen juuressa. Brandt yritettiin pelastaa, mutta leikkausyritykset eivät auttaneet ja hän kuoli seuraavana päivänä 21. heinäkuuta 1944 Rastenburgissa Itä-Preussissa. Hitler ylensi Brandtin kuoleman jälkeen vielä kenraalimajuriksi.
Vuonna 2008 ilmestyneessä heinäkuun 20. päivän salaliittoa käsittelevässä elokuvassa Operaatio Valkyrie Brandtia näytteli Tom Hollander.
Holocaust Memorial of the Greater Miami Jewish Federation

Holocaust Memorial of the Greater Miami Jewish Federation, tunnetaan myös nimellä Holocaust Memorial on Miami Beach, on holokaustimuistomerkki. Se sijaitsee Meridian Avenuella Miami Beachin kaupungissa Floridassa, Yhdysvalloissa. Muistomerkin suunnittelukomitea perustettiin vuonna 1985 ja muistomerkki avattiin vuonna 1990. Muistomerkin suunnitteli arkkitehti ja kuvanveistäjä Kenneth Treister.
Heinz-Juhani Hofmann

Heinz-Juhani Hofmann (s. 1973) on suomalainen säveltäjä. Hän on tunnettu etenkin vaikeita aiheita käsittelevistä vokaaliteoksistaan, kuten Kokkolan Oopperakesä -festivaaleilla 2012 kantaesitetystä oopperasta Ahti Karjalainen – elämä, Kekkonen ja teot (libretto Juha Hurme); ooppera Ihmissydän (2011) käsittelee lasten seksuaalista hyväksikäyttöä ja Maailmantappaja (2018) joukkomurhaajaa. Hofmannille myönnettiin valtion viisivuotinen taiteilija-apuraha 2021.
Heinz-Juhani Hofmannin isä oli kuoronjohtaja Heinz Hofmann.
Teoksia

Matkalla olevaa valoa kolmelle näyttelijälle, elektronisille instrumenteille ja valoille, 2001
Sonate pianolle, 2001
Eruptio pianoteos vasemmalle kädelle, 2001
Eruptio2 big bandille, 2002
Pirstaleita sopraanolle ja viululle, Joni Pyysalon runoihin, 2007
Musiikkia tavarataloille ja ostoskeskuksille 12 sooloäänelle, 2007
Hysteria ja rukous sopraanolle ja jousikvartetille, 2009
Petollinen on ihmissydän yli kaiken mezzosopraanolle
Isän kuolema sopraanolle ja sellolle
Ihmissydän, monologiooppera mezzosopraanolle (myös libretto)
Ahti Karjalainen – elämä, Kekkonen ja teot, koominen ooppera, libretto Juha Hurme, 2012 (levytys Alba ABCD 381)
Kaksi muistijälkeä koloratuurisopraanosellistille, 2012 (myös teksti, kantaes. Pia Komsi)
Omakuva sekakuorolle, 2015
Aukio, ooppera kansannoususta, 2022
Hiller

Hiller on muun muassa seuraavien henkilöiden sukunimi:
Arthur Hiller (1923–2016), kanadalainen elokuvaohjaaja
Ferdinand Hiller (1811–1885), saksalainen säveltäjä, pianisti, kapellimestari ja musiikkitietokirjailija
Johann Adam Hiller (1728–1804), saksalainen säveltäjä, kapellimestari ja musiikkikirjailija
Jonas Hiller (s. 1982), sveitsiläinen jääkiekkomaalivahti
Lejaren Hiller (1924–1994), yhdysvaltalainen säveltäjä ja kemisti
Philipp Friedrich Hiller (1699–1769), saksalainen pappi ja runoilija
Wendy Hiller (1912–2003), englantilainen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hans-Hermann Hoppe

Hans-Hermann Hoppe
Hans-Hermann Hoppe (s. 2. syyskuuta 1949) on saksalainen libertaari anarkokapitalisti ja itävaltalaiseen koulukuntaan kuuluva taloustieteilijä. Hän asuu Yhdysvalloissa ja johtaa paleolibertaarista ajatushautomo Ludwig von Mises-instituuttia yhdessä ystävänsä Lew Rockwellin kanssa. Hoppe oli taloustieteiden professori Nevadan yliopistossa vuoteen 2008 asti ja on Journal of Libertarian Studies -lehden toimittaja.
Aiemmin urallaan Hoppe opetti useissa eurooppalaisissa yliopistoissa. Hän muutti Saksasta Yhdysvaltoihin vuonna 1986 ja opiskeli siellä Murray Rothbardin alaisuudessa. Hän pysyi Rothbardin läheisenä ystävänä ja yhteistyökumppanina Rothbardin kuolemaan tammikuuhun 1995 asti.
Hoppen tunnetuimpia teoksia ovat mm. Democracy: The God That Failed ja The Myth of Public Defense.
Kiistat

Hoppe on herättänyt huomiota demokratiaa ja maahanmuuttoa arvostelevilla mielipiteillään. Hän on perustellut niitä libertaareilla argumenteilla. Hoppen mukaan sosiaaliturva, yleinen äänioikeus ja vapaa maahanmuutto ovat kestämätön yhdistelmä.
Hoppe on myös joutunut ongelmiin esitettyään luennoillaan käsityksiään homoseksuaalien korkeasta aikapreferenssistä. Hänen mukaansa homot arvostavat nykyhetkeä tulevaisuuteen verrattuna paljon voimakkaammin kuin heterot, koska homoilla ei yleensä ole lapsia. Hänen mukaansa "elämä loppuu homoon" kun taas oletettavasti heteroperheen lisääntyminen jatkaa elämää.
Hoppen mielestä tämä on syy mm. sukupuolitautien yleisyyteen homojen keskuudessa: kun lapsettoman ihmisen ei tarvitse välittää pitkästä aikavälistä, mahdollinen kuolema keski-iässä esim. immuunikatoon ei välttämättä vaikuta homoseksuaalisen yksilön käyttäytymiseen juuri lainkaan. Homot kuulemma harrastavat estottomasti promiskuiteettista, irrallista seksiä sitoutumatta parisuhteeseen.
Tätä aikapreferenssiteoriaa käsitelleellä luennolla läsnäollut opiskelija teki valituksen yliopiston johdolle. Tuloksena Hoppelta evättiin seuraavaan virkaikäänsä perustuva palkankorotus. Hoppe uhkasi sananvapausperustein ja kansalaisoikeusjärjestö ACLU:n Nevadan paikallisyhdistyksen tukemana haastaa yliopiston oikeuteen työsopimuksensa rikkomuksesta. Lopulta yliopisto taipui ennen kuin oikeudenkäyntiin jouduttiin. Silloisen rehtorinsa Carol Harterin mukaan yliopisto joutui lopulta arvottamaan akateemisen vapauden yli Hoppen lausuntojen kiistanalaisuuden.
Aiheesta muualla

Wikimedia Commonsissa on kuvia tai muita tiedostoja aiheesta .
Hans-Hermann Hoppen kotisivut
maahanmuuton kannattajien kritiikkiä Hoppen teoriaa vastaan (Arkistoitu – Internet Archive)
Hoppe on Immigration: neljä Hoppen kirjoittamaa maahanmuuton vastaista artikkelia (Arkistoitu – Internet Archive)
Hoppen esipuhe teoksensa Democracy: The God That Failed saksankieliseen laitokseen
Hoppen oma kuvaus homoseksuaaliepisodista]
Have It All (A.J. McLeanin albumi)

| Have It All A> J. McLean |
| --- | --- | --- |

Studioalbumin tiedot
 Julkaistu:  20. tammikuuta 2010
 Formaatti: CD
 Tuottaja(t): A.J. McLean (vastaava)   Eric Podman (vastaava)   Ryan Tedder   JC Chasez   David Maurice    Dan Muckala   Kristian Lundin
 Tyylilaji: pop, pop rock
 Kesto: 41.36
 Levy-yhtiö: Avex (Japani)   Podman Entertainment/AJ Shadz (USA)
Have It All on yhdysvaltalaisen laulaja A.J. McLeanin esikoisalbumi sooloartistina. Albumi julkaistiin ensin Japanissa 20. tammikuuta 2010 ja Yhdysvalloissa loppukesäsällä 2010.
Albumi on McLeanin ensimmäinen sooloartistina, vaikka hän olikin aikaisemmin kiertänyt keikoilla alter-ego nimellään Johnny No Name. Have It All ilmestyi kauppoihin vuonna 2010, ja McLean olikin luvannut fanien huomaavan singlensä "Teenage Wildlife" ilmestymisen. "Wade Robson tekee videon sekä sen koreografian," McLean kertoi MTV:n uutisille. "Se on hänen debyyttinsä ohjaajana, joten siitä tulee mahtavaa. Kappaleen nimi on 'Teenage Wildlife.' Sen sanoitti JC Chasez."
Albuminsa osalta McLean työskenteli useiden hittitekijöiden, kuten Ryan Tedderin kanssa, joka työskenteli myös Backstreet Boysin uusimman albumin, This Is Us kanssa. "Se [albumi] on tavallaan risteytys rockia ja funkia, jossa on ripaus dancea," McLean sanoi debyytistään. "Se on hyvä albumi. Olen todella ylpeä siitä ja olen työskennellyt sen kanssa lähes viisi vuotta. Siitä tulee mahtava, mahtava albumi."
Kappaleet

| # | Nimi | Sanoittaja(t) | Tuottaja(t) | Pituus |
| --- | --- | --- | --- | --- |
| 1 | "Teenage Wildlife" | A.J. McLean, JC Chasez, Jimmy Harry, Simon Wilcox | JC Chasez | 3:16 |
| 2 | "Have It All" | A.J. McLean, Carl Falk, Kristian Lundin |  | 3:24 |
| 3 | "London" | A.J. McLean, Carl Falk, Kristian Lundin |  | 3:15 |
| 4 | "Gorgeous" | A.J. McLean, Kristian Lundin |  | 3:28 |
| 5 | "What If" | A.J. McLean, Kristian Lundin |  | 3:53 |
| 6 | "Drive By Love" | A.J. McLean, Carl Falk, Kristian Lundin |  | 3:24 |
| 7 | "Love Crazy" | A.J. McLean, JC Chasez, David Maurice | David Maurice, JC Chasez | 3:58 |
| 8 | "Sincerely Yours" | A.J. McLean, Dan Muckala, JC Chasez | Dan Muckala | 3:38 |
| 9 | "I Quit" |  |  | 2:48 |
| 10 | "I Hate It When Youre Gone" | A.J. McLean, Dan Muckala, Regie Hamm, Charles Butler |  | 3:24 |
| 11 | "What It Do" | A.J. McLean, Mark Hudson |  | 4:06 |
Kappaleet > Japanin bonuskappale

| # | Nimi | Sanoittaja(t) | Tuottaja(t) | Pituus |
| --- | --- | --- | --- | --- |
| 1 | "Mr. A" | A.J. McLean, Rami Yacoub, Carl Falk, Kristian Lundin |  | 3:02 |
Hayfield

Hayfield
Hayfield on noin 2 700 asukkaan kylä ja kunta Derbyshiren kreivikuntaan kuuluvassa High Peakin hallintopiirissä Keski-Englannissa. Kylässä on ollut asutusta jo Rooman ajalla ja kenties aiemminkin.
Aiheesta muualla

Kuvia tai muita tiedostoja aiheesta Hayfield Wikimedia Commonsissa
Visit Hayfield (Arkistoitu – Internet Archive) (englanniksi)
Käännös suomeksi